CELEX: 62019TN0857
Language: ro
Date: 2019-12-13 00:00:00
Title: Cauza T-857/19: Acțiune introdusă la 13 decembrie 2019 – Dehousse/Curtea de Justiție a Uniunii Europene

24.2.2020   
            
            
               RO
            
            
               Jurnalul Oficial al Uniunii Europene
            
            
               C 61/50
            
         
      Acțiune introdusă la 13 decembrie 2019 – Dehousse/Curtea de Justiție a Uniunii Europene
      (Cauza T-857/19)
      (2020/C 61/64)
      Limba de procedură: franceza
      
         Părțile
      
      
         Reclamant: Franklin Dehousse (Bruxelles, Belgia) (reprezentanți: L. Levi și S. Rodrigues, avocați)
      
         Pârâtă: Curtea de Justiție a Uniunii Europene
      
         Concluziile
      
      Reclamantul solicită Tribunalului:
      
                  —
               
               
                  declararea prezentei acțiuni ca fiind admisibilă și întemeiată;
               
            
                  —
               
               
                  anularea deciziei atacate;
               
            
                  —
               
               
                  obligarea pârâtei la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii împotriva deciziei grefierului Curții de Justiție a Uniunii Europene din 14 octombrie 2019 de stabilire a măsurii de punere în aplicare a Hotărârii din 20 septembrie 2019, Dehousse/Curtea de Justiție a Uniunii Europene (T-433/17, EU:T:2019:632), reclamantul invocă trei motive.
      
                  1.
               
               
                  Primul motiv, întemeiat pe încălcarea articolului 266 TFUE, în măsura în care decizia atacată nu ar constitui o măsură adecvată pe care o presupune punerea în aplicare a hotărârii pronunțate în cauza T-433/17, Dehousse/Curtea de Justiție a Uniunii Europene.
               
            
                  2.
               
               
                  Al doilea motiv, întemeiat pe încălcarea deciziei Curții din 2016 privind accesul la documentele administrative, a articolului 15 alineatul (3) TFUE și a articolului 42 din Carta drepturilor fundamentale a Uniunii Europene, în special a accesului public la documentele instituțiilor și a obligației de transparență.
               
            
                  3.
               
               
                  Al treilea motiv, întemeiat pe încălcarea articolului 41 din Carta drepturilor fundamentale a Uniunii Europene, în special a dreptului la o bună administrare, inclusiv obligația de motivare.